በዳይመንድ ሊጉ ኢትዮጵያውያን አትሌቶች ባለድል ሆነዋል﻿
በሳምንቱ መጨረሻ በሰሜን አፍሪካዊቷ አገር ሞሮኮ ርዕሰ መዲና ራባት በተካሄደው የ2019 ስድስተኛው ዙር የዳይመንድ ሊግ ውድድር በተለያዩ ርቀቶች ኢትዮጵያውያን አትሌቶች ባለድል ሆነዋል። 52
ሺህ ተመልካች በሚያስናግደው የልዑል ሙላይ
አብደላህ ስታዲየም በተካሄደው
የ 1ሺህ 500 ሜትር ሴቶች ውድድር
አትሌት ገንዘቤ ዲባባ
ባለድል ሆናለች። ገንዘቤ
ውድሩን በቀዳሚነት ለማጠናቀቅ
የወሰደባት ሰዓትም 3ደቂቃ
ከ55 ሴኮንድ ከ47
ማይክሮ ሴኮንድ ሆኖ
ተመዝግቧል። ትውልደ ኢትዮጵያዊቷና ለኔዘርላድ የምትሮጠው
ሲፋን ሃሰን 3 ደቂቃ ከ55 ሴኮንድ ከ93 ማይክሮ ሴኮንድ በሆነ
ሰዓት ገንዘቤን በመከተል
በሁለተኝነት ውድድሩን አጠናቃለች። ሌላኛዋ ኢትዮጵያዊት አትሌት ጉዳፍ
ጸጋይ ሶስተኛ ሆና
አጠናቃለች። ውድድሩን ለማጠናቀቅ
የወሰደባት ሰዓትም 3 ደቂቃ 57 ሴኮንድ ከ40
ማይክሮ ሴኮንድ ሆኖ
የተመዘገበ ሲሆን ይህም
የሯሷን ምርጥ ሰዓት
ሆኖ ተመዝግቦላታል። አትሌት ገንዘቤ
ዲባባ ከውድድሩ በኋላ
ለመገናኛ ብዙሃን በሰጠችው
አስተያየትም፤ ‹‹በአፍሪካ ምድር
ባሳየሁት የምሽቱ አቋሜ
በጣም ደስታ ተሰምቶኛል፤ለዓለም ሻምፒዮናውም ዝግጁ
መሆኔ ይስማኛል ስትል»
ተደምጣለች። አትሌት ገንዘቤ እ.አ.አ በ2015
በፈረንሳይ ሞናኮ በተካሄደ
የ1 ሺህ 500 ሜትር የዳይመንድ ሊግ
ውድድር 3 ደቂቃ ከ50
ሴኮንድ ከ8 ማይክሮ
ሴኮንድ በመግባት በርቀቱ
የዓለም ክብረ ወሰን
ባለቤት መሆኗም አይዘነጋም። ገንዘቤ ባሳለፍነው ግንቦት
ወር መጨረሻ በጣልያኗ
መዲና ሮም በተካሄደው
አራተኛው የዳይመንድ ሊግ
ውድድር በ1 ሺህ
500 ሜትር 3 ደቂቃ ከ56 ሴኮንድ ከ28 ማይክሮ ሴኮንድ በመግባት
የ2019 የርቀቱን ፈጣን
ሰዓት በማስመዝገብ አሸናፊ
መሆኗ ይታወሳል። በ1 ሺህ 500 ሜትር ወንዶች ኬንያዊው
አትሌት ቪንሰንት ኪቤት
አሸናፊ ሆኖበታል። በውድድሩ
ሰፊ የማሸነፍ ግምት
አግኝቶ የነበረው ኢትዮጰያዊው አትሌት ታደሰ
ለሚ አስረኛ ደረጃ
በመያዝ አጠናቋል። በ3 ሺህ ሜትር
መሰናክል ወንዶች አትሌት
ጌትነት ዋለ በቀዳሚነት
አጠናቋል። 8ደቂቃ 06 ሴኮንድ 01 ማይክሮ ሴኮንድ
ሆኗል። ሌላኛው ኢትዮጵያዊ
አትሌት ጫላ በዮ
8ደቂቃ 06 ሴኮንድ 48 ማይክሮ ሴኮንድ
በሆነ ሰዓት ሁለተኛ
ሆኖ ገብቷል። ኬንያዊው
ቤንጃሚን ኪገን 8ደቂቃ
07ሴኮንድ 25 ማይክሮ ሴኮንድ በሆነ
ሰዓት ውድድሩን ሶስተኛ
በመሆን አጠናቋል። በ800 ሜትር ሴቶች
በተካሄደ ውድድር ኬንያውያኑ
አትሌቶች ኔሊ ጄፕኮስጌይ
በቀዳሚነት አጠናቅቃለች። አትሌቷ
ውድድርን ያጠናቀቀችበት ሰዓትም
1ደቂቃ ከ59
ሴኮንድ 50 ማይክሮ ሴኮንድ
ሆኗል። አትዮጵያዊቷ አትሌት
ሀብታም ዓለሙ1ደቂቃ
ከ59 ሴኮንድ 90 ማይክሮ ሴኮንድ በሆነ
ሰዓት ሁለተኛ እንዲሁም
ዩክሬናዊቷ አትሌት ኦልሃ
ላያኮቫ2 ደቂቃ ከ00
ሴኮንድ ከ35 ማይክሮ ሴኮንድ በሆነ
ሰዓት ሶስተኛ ሆነው
ውድድሩን አጠናቀዋል። በ5 ሺህ ሜትር
ወንዶች መካከል የተካሄደው
ውድድርም ኬንያዊው አትሌት
ኤድዋርድ ዛካዮኪ ቀዳሚ
ሲሆን የገባበት ሰዓትም13ደቂቃ ከ11ሴኮንድ
ከ49 ማይክሮ ሴኮንድ
ሆኖ ተመዝግቧል። ኢትዮጰያዊው አትሌት ሰለሞን
በሪሁ ሁለተኛ ሆኖ
ሲጨርስ 13ደቂቃ ከ16ሴኮንድ ከ08 ማይክሮ ሴኮንድ ውድድሩን
ያጠናቀቀበት ሰዓት ሆኖ
ተመዝግቧል። የሞሮኮው አትሌት
ሱፊያን ቦካንተር ሶስተኛ
የወጣ ሲሆን ፣
13 ደቂቃ ከ17
ሴኮንድ ከ26ማይክሮ
ሴኮንድ ውድድሩን ለማጠናቀቅ
የፈጀበት ሰዓት ሆኗል።
በአፍሪካ፣ አውሮፓ፣ እስያና
ሰሜን አሜሪካ በሚገኙ
14 ከተሞች የሚካሄደው
የ2019 የዳይመንድ ሊግ
ውድድር ለሰባተኛ ጊዜ
ከአስራ ሁለት ቀናት
በኋላም በአሜሪካ ኢውጂን
ከተማ ይካሄዳል። ዳይመንድ
ሊጉ በቀጣዩ ጳጉሜን
መጀመሪያ በቤልጂየም መዲና
ብራሰልስ በሚካሄደው ውድድር
የሚጠናቀቅ ሲሆን፣ የዓለም
አቀፉ አትሌቲክስ ፌዴሬሽኖች
ማህበር በዘንድሮው የዳይመንድ
ሊግ ውድድር በአጠቃላይ
የስምንት ሚሊዮን ዶላር
የገንዘብ ሽልማት ማዘጋጀቱ
ይታወሳል። በሁለቱም ጾታዎች በተመሳሳይ በ16 የተለያዩ የውድድር አይነቶች በእያንዳንዱ ርቀት የአጠቃላይ አሸናፊ የሚሆኑ አትሌቶች የ50 ሺህ ዶላር እና የዳይመንድ ሽልማት ያገኛሉ። ከዚህም በተጓዳኝ በዳይመንድ ሊግ ውድድሮቹ ላይ የ100 ሺህ ዶላር ሽልማትም የተዘጋጀ ሲሆን በተጨማሪም በእያንዳንዱ ርቀት አሸናፊ የሚሆኑ አትሌቶች ከመስከረም 17 እስከ 26 ቀን 2012 ዓ.ም በኳታር መዲና ዶሃ ለሚካሄደው 17ኛው የዓለም አትሌቲክስ ሻምፒዮና ያለማጣሪያ የሚያልፉ ይሆናል።